Source: http://jogimegoldasok.hupont.hu/36/online-jogasz-valaszol-jogasz-online-ugyved
Timestamp: 2017-09-20 03:43:47+00:00

Document:
-Jogász válaszol emailban. Kérdésén kívűl, irányítószámát és a jogterületet is adja meg! Ezen az oldalon később olvashatja kérdését név és irányítószám nélkül és a jogász rövid válaszát.
Ingatlanjog KÉRDÉSEK-VÁLASZOK>>
Családjogi válaszok, ezen az oldalon lentebb!
Családjogi kérdések-válaszok
Családjog ONLINE KÉRDÉSEK - ÜGYVÉD VÁLSZASZOL.
Az lenne a kérdésem, hogy a fiam október 4.-én betölti a 18. életévét, jár e tovább a gyerektartás? Majusba megszerezte a szakmunkás bizonyítványát és most tanul, nappali tagozaton érettségizik!
T.Cím! Amíg nappali tagozaton tanul, igen jár a gyerektartás.
Férjemmel egy olyan telekre építkeztünk amit még a házasság kötés előtt vásárolt. A házasság kötés után közösen hitelt vettünk fel, a ház felépült (azóta már hitel mentes) de mivel a telek az ő nevén volt, így a ház is automatikusan az ő nevére került. 11 év házasság után el akarok válni, ő azt állítja övé az egész ház, semmi közöm hozzá. Érdeklődnék, hogy valóban nem jár nekem semmi? Mert én úgy gondolom a telek értéke az övé, de a rajta lévő ház fele-fele. Köszönöm válaszát : Mari
Főszabály szerint minden, a házasság alatt szerzett jövedelem és abból szerzett vagyon közös tulajdon.
Külön vagyon: örökség, ajándék, házasság előtt megvolt külön tulajdon. Dr. Mohos Gábor ügyvéd Budapest családjog
Feleségem másfél hónapja elköltözött 50-50 % tulajdonban lévő lakásunkból az anyjához. Végre sikerült beszélnem vele, hogy tisztázzuk a válás részleteit. Ami megütötte a fülem: „Ha én a 3 szobás lakás egy részét kiadnám, a bevételi többlet 50 %-a jár a részére.” Bizonyára így van. Viszont kérdezném: Ha a bevétel közös, ilyen esetben, akkor a folyamatosan fizetett havi befizetett rezsi 50 %-ára is igényt tarthatok, annak ellenére, hogy nem itt él? Köszönöm válaszát: Takács Csaba
Ha a tulajdonos nem használja az ingatlant, akkor a használat díját nem kell fizetnie, azaz a rezsit. Dr. Mohos Gábor ügyvéd Budapest családjog
Szakítottunk a barátnőmmel, ő egy bérleményben lakik, ahol nekem személyes, értéket képviselő tárgyaim maradtak, amiket ő nem hajlandó visszaszolgáltatni részemre. Az elektronikai termékek tulajdonjogát papírokkal tudom bizonyítani hogy az enyémek.
Azt szeretném tudni, hogy hogyan szerezhetek érvényt ezen tárgyak visszajuttatására a jogos tulajdonoshoz,vagyis hozzám. ( feljelentés, per stb. ) Milyen megoldások lehetségesek és sikerrel járhat e a jogos követelésem? Köszönettel: M. Zs.
Dolog kiadása iránti fizetési meghagyásos eljárást indíthat a kötelezett lakóhelye szerint illetéke közjegyző előtt. Dr. Mohos Gábor ügyvéd Budapest családjog
Kérdésem a következő lenne önhöz, a feleségemmel megegyeztünk, hogy befejezzük közös életünket. Van egy 3 éves kislányunk. 2 éve vettünk közösen egy családi házat. Én egy éve elköltöztem otthonról és most eljutottunk oda, hogy a feleségem ki akarja fizetni a ház felét, de nem akar egyenlőre válni. Megbeszéltük hogy az ingóságot amit én vettem ott hagyom a kislány miatt. Az hogy nem akar válni (egyenlőre) ez nekem ez kicsit fura. Lehet ebben valami csel amivel kitolhat velem? Ön szerint hogyan oldjuk ezt meg? Köszönöm válaszát előre is!
Nem tudom, hogy ennek mi az oka. Bontópert ettől függetlenül el lehet indítani. Dr. Mohos Gábor ügyvéd Budapest családjog
Tanácsot szeretnék kérni: Van egy 8 éves kisfiam, akit egyedül nevelek. Az apukájával két éves korábban mentünk szét (nem voltunk házasok).
A gyermekem általában azt mondja, hogy nem szeretne menni hozzá (a rendszeres láthatást apukája betartja, gyerektartást nem fizet). Véleményem szerint fél az apukájától, aki fizikailag sose bántotta. Megtudtam, hogy az édesapa rendszeresen magára hagyja a gyermekemet azon a foci pályán, ahova napi szinten én is kiviszem (az édesapa anyukája ugyanazon a lakótelepen lakik, ahol én is a kisfiammal). Az édesapa anyukája - ahol rendszeresen tartózkodik gyermekem - alkoholista, dohányzik a lakásban akkor is, ha a gyermekem ott van. Van egy párja, aki véleményem szerint szintén alkoholista, és szintén dohányzik. Tegnap is rájuk bízta az apukája. Az apukájának a húga kivitte a foci pályára és otthagyta egy órára. Mikor ment érte, a gyermekem nem volt ott. Másfél órára eltűnt, a rendőrség is kereste, szerencsére megtaláltuk. A gyermekem kiment egy másik gyerekkel a lakótelepről. Szeretném megtudni, hogy van-e lehetőségem ezzel bírósághoz fordulni, és korlátozni az apuka jogait. Jelenleg nálam van elhelyezve a kisfiam, és közös szülői felügyeletet állapított meg a bíróság.
Nem tudom, hogy megállapítják-e a kiskorú veszélyeztetését. Vagy ön esetleg arra gondol, hogy a gyámhivatalban, ellenőrözött körülmények között gyakorolhassa a különélő szülő a kapcsolattartási jogát? Ezt a bíróság állapíthatja meg. Dr. Mohos Gábor ügyvéd Budapest családjog
Kérdezni szeretném, házasságunk 2 hónapig tartott a mai nap elváltunk. Kiköltözött a lakásomból a volt férjem. Vagyonjogi szerződésünket biróság nem szüntette meg. Kérdezném, ügyvédnél ahol csinálták, ott megszüntetik? Kell-e mindegyikünk hozzá? Ha nem lesz megszüntetve milyen következménnyel jár? Köszönöm
A szerződés hatályát vesztette azáltal, hogy az életközösségük, válás útján megszűnt.
A szerződést külön megszüntetni nem kell. Dr. Mohos Gábor ügyvéd Budapest családjog
Azzal a kérdéssel fordulnék Önhöz, hogy :
Van egy házunk amiben régen 4en éltünk. (feleségem , fiam nevelt lányom és Én)
A feleségem 2 éve elköltözött, a nevelt lányom meg már régebben. Így a fiammal maradtunk a házban.
Most a feleségem el szeretné adni. (az ő nevén van) A nevelt lányom is részesedést akarna.
A kérdésem: Hivatalosan/Jogilag kinek mennyi részesedés járna?
(Nekik van rendes fedél a fejük felett, nekünk kevésbé) és a ház eladásából tudnánk új életet kezdeni a fiammal.
A 2013. évi V. tv. szerint, ha a házastárs a kizárólagos tulajdonát képező ingatlant értékesíteni szeretné, abban az esetben a nem tulajdonostárs hozzájáruló nyilatkozatára is szükség van, mert a házasság révén a nem tulajdonos házastársnak is lakáshasználati joga van. Lakáshasználat szabályozását a bíróságtól kérheti. Dr. Mohos Gábor ügyvéd Budapest családjog
Új Ingatlanjog BLOG>>
A szüleim el fognak válni. Ha édesanyámra rá lehetne bizonyítani, hogy házasságtörést követett el, akkor kap egyáltalán valamit?
A bontóperben a bíróság nem állapítja meg, egyik házastárs hibáját sem, a törvény alapján ennek nincs jelentősége. Dr. Mohos Gábor ügyvéd Budapest
Tisztelt Dr Mohos Gábor Ügyvéd Úr!
A gyermekemet 10 éve egyedül nevelő tanítónő vagyok. A 2008- ban lezajlott válásom kapcsán az édesapa a javamra nyilatkozott a gyermekelhelyezést illetően, melyet követően új családot alapított. Az utóbbi két évben úgy alakult, hogy a volt férjemmel megállapodva, kétszer is több hónapot nála tartózkodott a fiam. Nem fordultunk bírósághoz, hiszen csak egy átmeneti megoldást kerestünk a kamaszkorban lévő gyermekünk nevelését illetően.
Szeretném megkérdezni, hogy azokban az időszakokban jogosan tartotta vissza a gyerektartást, amit akkor is a gyermekemre költhettem volna? Volt joga tőlem gyerektartást kérni? Továbbá időnként úgy dönt, hogy nem fizet teljes havi gyerektartást, mert pl. 1-2 hetet nála tölt a gyermekünk a tanítási szünetekben. Ezt megteheti?
Olvastam az utólagos gyermektartás- követelésekről szóló 6 hónap utáni elévülésről, de úgy értelmeztem a kitételeket, hogy bizonyos esetekben ez akár évekre visszamenőleg is jogorvoslat alá kerülhet. Válaszát előre is köszönöm! Tisztelettel: G. Anett
A tartásdíjra kötelezett akkor is köteles tartásdíjat fizetni, ha a gyerek nála van.
Akkor lehet 6 hónapnál régebbi követelést érvényesíteni, ha alapos ok miatt nem érvényesítette a követelését. 3 évnél régebbi követelést nem lehet érvényesíteni. Dr. Mohos Gábor ügyvéd Budapest
Azzal a problémával fordulok önhöz, hogy 4,5 év után párommal élettársi kapcsolatunk megszünt. Ez idő alatt a párom szülei vettek nekünk egy házat, ez a nevünkre nem került, az apuka nevén van. a 4,5 év alatt közösen lakhatóvá tettük az ingatlant és berendeztük. Most a szakítás után 500 ezer forintot akarnak nekem ide adni, meg nagyon minimális ingóságot. Hol ott közel 3 millió forintot költöttünk az ingatlanra teljes egészében. Mi élettársi viszonyban voltunk, viszont párom még papíron házas a volt feleségével és van 2 közös gyermekük. A kérdésem az lenne, hogy ebben a helyzetben jogilag nekem mi járhat? A munkálatok és megvásárolt dolgok egy részéről van csak számla. Várom válaszát! Köszönöm! G. Anita
Ha nem tudnak megállapodni, akkor pert indíthat, amiben önnek kell bizonyítania, hogy mi jár önnek. Dr. Mohos Gábor ügyvéd Budapest
Férjemmel megromlott a kapcsolatunk. Nem váltunk el, közösen élünk az 50-50 % tulajdoni hányadban lévő családi házunkban. Kértem, hogy költözzön el, és kifizetem a fél ház árát.
Erre nem hajlandó, de kifizetni sem akar/tud, hogy én menjek el.
El kell ahhoz válni, hogy a vagyonmegosztást elindítsuk?
Azt olvastam, hogy ha nem tudunk megállapodni, akkor el kell adni az ingatlant és az értékét kell megosztanunk, és bármelyik félnek elővásárlási joga van. Ez így van?
Én mindenféleképpen szeretném megvenni a férjem részét, ez hogyan lehetséges?
Másik kérdésem: Ha a férjem szeretné ebbe a házba beköltöztetni még a szüleit is, megteheti, vagy kell az én hozzájárulásom is?Üdvözlettel: Mné T. I.
Bontóperben a lakáshasználatról dönt a bíróság. A bontóeperhez csatolható vagyonjogi perben dönthet a bíróság az ingatlanon fennálló közös tulajdon megszüntetéséről.
A végső megoldás itt a kényszerárverés elrendelése lehet.
Az egyik tulajdonostárs hozzájárulása elég ahhoz, hogy harmadik személy beköltözzön az ingatlanba. Dr. Mohos Gábor ügyvéd Budapest
Az lenne a kérdésem, hogy a házasságunkba én vittem egy 2 szobás lakást, saját nevemen szerepelt, amelyet a szüleimtől kaptam ajándékba. Több, mint 5 év házasság után ezt elcseréltük egy nagyobbra, különbözet fizetéssel, amit együtt fizettünk ki a feleségemmel. De az új lakásba belekerült az ő neve is tulajdonosként. Most, hogy elválunk mennyi részhez van joga? A lakás feléhez? Vagy az együtt kifizetett összeg feléhez? Előre is nagyon szépen köszönöm válaszát.
Amennyiben a felesége az egész ingatlan 1/2-re be van jegyezve tulajdonosként, akkor önnek kell bizonyítania, hogy nem az egész ingatlan 1/2-nek a tulajdonosa, ha ezt nem tudja bizonyítani, akkor a feleség az egész ingatlan 1/2-re jogosult. Dr. Mohos Gábor ügyvéd Budapest
Van egy 19 éves lányom, nappali tagozaton tanul még. Édesapjával külön élünk.18 éves koráig tartották a kapcsolatot, de azóta a lànyom nem jár hozzá, mert nem szeretne. Kb 2 hónapja nem fizet gyerektartást. Az lenne a kérdésem hogy kötelezhető még arra hogy fizessen vagy már nem? Várom válaszát Köszönettel
Ha nem változtatták meg az ítéletet, vagy a bíróság nem szüntette meg a tartásdíj fizetési kötelezettséget, akkor a korábban hozott jogerős ítélet végrehajtható. Dr. Mohos Gábor ügyvéd Budapest
Érdeklődnék 1994 házasodtunk a férjem vette meg a házat az ő nevén van. A vételár 10%-a volt neki, a többit kölcsönből közösen törlesztettük 10 év alatt. Szépen felújítottuk. A kérdésem az lenne, mi van ha válásra kerül a sor, mivel nincs a nevemen semmi, nekem mi járna belőle? Köszönöm válaszát üdv: Ágnes
Kiszámolja, hogy a házasság alatt szerzett közös vagyonból mennyit fordítottak a házra és annak a felét kapja vagy megállapodás útján, vagy vagyonjogi perben követelheti a férjétől. Dr. Mohos Gábor ügyvéd Budapest
Lányomék 18 évi házasságot követően válni készülnek. 2 gyermek született, 18 és 16 évesek. Ezidáíg a férj által-már az együttélésük alatt-örökölt komfort nélküli házban éltek, melyet a házasság alatt felújítottak, értéknövelő beruházásokat hajtottak végre rajta. A lányom minden jövedelme ebbe a házasságba lett fordítva, sőt a férj újabb telket is vásárolt a meglévőhöz a saját nevére. Ki akarja semmizni lányomat és a gyerekeket, akik az anyjukkal kívánnak költözni.
A felújításokhoz 2 millió összegben én is hozzájárultam, ám ennek csak egy részét tudom bankszámlával igazolni, mivel a többi átadása készpénzben történt személyesen.
Közös vállalkozásuk is van, melyben a lányom a kültag, a vő szerint ebből sem jár semmi. A vállalkozásból kivett jövedelmet saját néven magánszemélyként kamatoztatja.
Szíveskedjen információt nyújtani, hogy a lányom milyen jogos követeléssel léphet fel, mind az ingatlan, mind a közös vállalkozás tekintetében? Köszönettel: Sz. Jné
Vagyonjogi pert lehet indítani, amiben előterjesztheti a bizonyítékait a feleség. Dr. Mohos Gábor ügyvéd Budapest
Tanácsát szeretném kérni. Idén 8 éve vagyok együtt párommal és lassan eljutunk oda, hogy vége. Van egy 4 éves kislányunk aki érzelmileg nagyon érzékeny. Eddig pároméknál laktunk egy szobában panellakás 4. emelet. Szeretném ha az én szüleimnél lakhatnánk a kislánnyal, családiházban nyugott környezetben. Nem eltiltani akarom, csak szeretném hogy lányom életében fontos szerepet töltsön be az erkölcs és a család fontossága. Szeretném tudni milyen esélyeim lehetnek. Próbálom páromat is meggyőzni, had maradhasson velem a kislány. Válaszát előre is köszönöm.
A bíróság fogja eldönteni a szülői felügyeleti jog és a gyermek elhelyezés kérdését, amennyiben ilyen kérelmet előterjesztenek a közös lakóhely szerint illetékes helyi bíróság előtt. Dr. Mohos Gábor ügyvéd Budapest
A fiam saját tulajdonú lakásába házasságkötésük után odaköltözött a felesége. Kb.1 év múlva a lakást értékesítették és egy nagyobb lakást vásároltak a vételárból és banki hitelből. A feleség egyetlen fillérrel nem járult hozzá a lakásvásárláshoz és a hiteltörlesztéshez. 3 gyermekük született, most a feleség meg akarja szüntetni az életközösséget, de úgy, hogy a fiam költözzön el, a hitelt és a rezsit fizesse tovább, ő pedig a gyerekekkel a lakásban marad. Beköltözésükkor a fiam az ingatlan 1/3 részét a feleségére íratta szeretetből és mert jóhiszemű. A menyem szerint a fiamnak semmi nem jár a lakásból, megbeszélni, megegyezni nem lehet vele. Kérdésem, lehetséges-e ez, törvényileg mi jár a fiamnak és mi a menyemnek. Tisztelettel várom válaszát: P. Pné
A lakáshasználatról a bíróság dönt. Mindkét házastársnak van lakáshasználati joga.
A tulajdonjog kérdése a lakáshasználattól független, ott a tulajdoni lapon feltüntetett tulajdoni arányok az irányadók. Dr. Mohos Gábor ügyvéd Budapest
Egy családjogi ügyben érdeklődnék. Meddig kell fizetni a gyerektartást? Ha a gyermek 17 éves (6 hónap múlva lesz 18). Elvégezte az iskolát, nem szeretne nappalitagozaton tovább tanulni. Munkába állt, önálló keresettel rendelkezik, összeköltözött a barátjával. Köteles - e az apuka még 6 hónapig a gyermek 18 éves koráig fizetni a gyerektartást? Segítségét előre is köszönöm. Judit
Tisztelt Hölgyem! Igen köteles, 18 éves korig kötelező a tartásdíj fizetés.
Tisztel Ügyvédi úr!
Azért fordultam önökhöz jogi tanácsért, mert a kislányom apukája a bíróságra kérvényt nyújtott be a kapcsolattartás megváltoztatása miatt. Az ő kérését én megváltoztathatom, illetve kérvényezhetem a bírősági tárgyaláson? Válaszukat elöre is köszönöm Tisztelettel K. A.
Az ellen kérelmét a tárgyaláson előterjesztheti. Dr. Mohos Gábor ügyvéd Budapest
Az lenne a kérdésem, hogy haszonélvezeti jog lakásra jár-e, ha az ingatlan a házassági életközösség ideje alatt, különvagyonként szerepel. Ha nem jár, kérem jelölje meg nekem azt a jogszabályt, amely ezt alátámasztja. Bírósági eljáráshoz kellene. A szóban forgó ingatlan örökség cseréjéből származik. Szerintem családi vagyonnak minősül, melyet csak családtag örökölhet és a házastárs nem családtag (csjt.) Válaszát előre is köszönöm
A 2014. március 15. után megnyílt hagyatékokra a 2013. évi V. tv. rendelkezéseit kell alkalmazni, amely szerint a túlélő házastárs egy gyermekrésznyit örököl. Dr. Mohos Gábor ügyvéd Budapest
Elváltunk, de az 1/2-1/2 tulajdonú házból nem jelentkeztem ki, az az állandó lakcímem. A volt férjem nem hajlandó beengedni a házba. Feljelenthetem a rendőrségen? Köszönöm előre is. Tisztelettel A. T.
A bíróság rendezte a lakáshasználati jogot, az ítéletnek megfelelően használhatják az ingatlant. Dr. Mohos Gábor ügyvéd Budapest
1985-ben mentem férjhez. Ekkor a férjem által örökölt önkormányzati lakásba költöztünk ami 36m2 volt. Rá két évre ugyanabba a házba 49m2-re cseréltük. Sajnos nem két névre irattuk hanem a férjem a főbérlő én pedig családtagként vagyok bejelentve ideiglenesen. Most viszont megromlott a viszony közöttünk. Az utobbi időben azzal fenyegetett, hogy elválik és kitesz a lakásból, mert ez az ő öröksége. Kérdésem joga van-e hozzá? Azt el kell mondanom, hogy 2 lakás is van a nevemen. A pesti lakásban a 88 éves édesanyám lakik, ez a lakás a házasság elött is megvolt. A másikban a fiam él, ezt a nagynénikém öröksgéből vettük. Arra hivatkozik hogy az a lakás amiben élünk az ő öröksége, és hogy nekem van két lakásom. Igaza van? Neki van egy vidéki városban egy családiház, amely az övé és a testvéré. Az anyósom a haszonlvező. Havonta 10-12 napot elmegy az anyósomhoz, azért megy hogy közben a nőjével legyen. Amióta tudom kénytelen vagyok a megaláztatásokat elviselni. Sajnos beteg vagyok cukorbeteg, és az egyik szememre vak vagyok, és a másik szememmel is alig látok. Sajnos ki vagyok szolgáltatva neki és ezzel csúnyán vissza él. A kérdésem, ha válásra kerül a sor jár-e nekem asszonytartás? A harmadik kérdésem, hogy családon belüli erőszaknak számít a mentális bántalmazás amit tesz velem? Mivel ilyen beteg vagyok nem tudnék máshol új életet kezdeni. Itt van az orvos a közelben akihez járok rendszeressen. Én ebben a lakásban tudok csak tájékozódni, hiszen 32 éve élek itt. Arra lennék kiváncsi ennek az ismeretében, hogy döntene a bíróság válás esetén? Van egy autóm is amit szintén a nagynénikém vett és az én nevemen van. Ezt kinek ítélnék? Köszönettel : K.K.
A külön vagyon megőrzi külön vagyoni jellegét.
Ha van a házastársnak állandó jövedelme, akkor nem állapítanak meg házastársi tartást, meg egyébként sem.
A mentális bántalmazás fogalmát nem ismeri a magyar jog, amit írt, annak nincs jogi következménye.
Édesanyánk súlyos alkoholista. Kórházba került mályzsugorral. Nincs tudatánál. Rengeteg adósságot halmozott fel, köztük TB tartozás.
Van a tulajdonában egy kis értékű családi ház, amit szeretnénk eladni, az adósságok és az utógondozás fedezésére.
Az ápolását nem tudjuk önállóan megoldani.
Szeretném megkérdezni, hogy milyen lehetőségeink vannak?
Köszönettel. G.J.
Ha gondnokság alatt van a tulajdonos, akkor ő intézkedhet helyette. Egyébként nem tudják eladni.
A lenti problémával kapcsolatban szeretném tanácsát kérni. A barátnőmmel 5 év együttélés után szakítani akartam. Amit ő nem fogadott el. A következő dolgokkal zsarol:
A magánéletem részleteit, megosztja a munkahelyemmel és a családommal.
Emellett követelt tőlem havi "tartásdíjat", mit meggondolatlanul fizettem is egy ideig (ezt nem is szeretném visszakapni, a kapcsolatunk elején ő sokkal többet költött kettőnkre, mint amennyit én most megengedhetek)
A hölgy teljesen hajthatatlan, már másfél éve élünk együtt lényegében egy minden tekintetben katasztrófális helyzetben. Beszélni nem lehet vele normálisan. Csak fizikai erőszakkal tudnám kirakni a lakásból.
Jogilag mit lehet ilyen esetben tenni? Milyen irányba kellene indulnom? Köszönöm segítségét
Tisztelt Cím! Ha csak élettársak, nem házastársak és nincs közös gyerekük, akkor az élettársnak nincs lakáshasználati joga.
A kényszer kijelentésnél a okmányiroda kéri a kijelentő személy hozzájárulását.
Bíróság előtt lehet kérni a kizárólagos lakáshasználat elrendelését, ha ön az ingatlan kizárólagos tulajdonosa. Dr. Mohos Gábor Ügyvéd Bp. családjog 1-239 5434
20 éve vagyunk együtt a párommal, 13 éve házasságban.
Építettünk egy házat amire hitelt vettünk fel, 2012-ben édesapám kifizette a maradék hitelt 5 MFt-ot. A kapcsolatunk megromlott válni fogunk.
Kérdésem, az 5 MFt nekem jár vagy közös vagyonnak kell tekintetni?
Másik kérdés. Férjem kamionsofőr minimálbérrel van bejelentve, de közel 500e ft a fizetése, én 85e ft-ot keresek.
Mennyi gyerektartást kell kb fizetnie, az összes jövedelme bankszámlára érkezik munkabér címen. Válaszát nagyon köszönöm
A vagyonjogi kérdés tekintetében önnek kell bizonyítania, hogy ez ajándék volt és csak ön kapta.
A tartásdíj megállapításánál önnek kell bizonyítania, hogy ez az összeg a férje jövedelme. Dr. Mohos Gábor Ügyvéd Bp. családjog 1-239 5434
Kérdésem röviden: kell-e rokontartást fizetnem a 24 és fél éves egyetemista fiam után az édesanyjának, Számít-e, hogy a rokontartásban részesülő (rokontartás a fizetésből letiltott fix összeg) gyermek bejelentett 8 órás munkát végez az egyetem mellett. A bírósági határozat nem jelölt meg konkrét időpontot a rokontartás megszüntetésével kapcsolatban . A „bolognai rendszerű” oktatásban hány éves korig kell tartani a gyermeket az elvált szülőnek.. Kérhetem-e a bíróságtól a rokontartás fizetésének a megszüntetését? Üdvözlettel: Sz.B L .Válaszát előre is köszönöm!
Tisztelt Cím! Bíróságtól kérheti a tartásdíj megszüntetését.
Dr. Mohos Gábor Ügyvéd Bp. családjog 1-239 5434
Tisztelettel kérném válaszát a problémámra. 15 évvel ezelőtt, 18 év házasság után férjemmel különváltunk. Egyikünk sem kezdeményezte eddig a válást, de én ezt el szeretném indítani. Egy felnőtt fiúgyerekünk van, aki már 32 éves. A 15 év különélés hosszú idő, ez segít, esetleg a válási eljárás során? Hol és milyen hivatalban kell a válást elindítani, kezdeményezni, ügyvédi segítségre szorulok-e. Előre is köszönöm megtisztelő válaszát Tisztelettel K. Lné
Tisztelt Cím! Az alperes lakóhelye szerint illetékes bíróság előtt kell kereseti kérelmet előterjesztenie, vagy az utolsó közös lakóhely szerint illetékes bíróság előtt. Ügyvéd nélkül is intézhető. Dr. Mohos Gábor Ügyvéd Bp. családjog 1-239 5434
Olyan kérdéssel fordulok Önhöz, hogy jogilag lehet-e kérelmezni a bíróságtól a tartásdíj, mérséklését, ha az anyuka olyan szinten ellenem nevelte a gyermeket, hogy több mint másfél éve már nem akart és nem tudtam találkozni vele. A tartásdíj, egy gyerekre szól és 35.000 Ft. Megtisztelő válaszát előre is megköszönve K. K.
Tisztelt Cím! Nem lehet, mert a két dolog nem függ össze. Kapcsolattartási ügyben, kérheti a gyámhivatal segítségét. Dr. Mohos Gábor Ügyvéd Bp. családjog 1-239 5434
Azzal a kérdéssel fordulok Önökhöz, milyen módon lehet kérni a bíróságtól válóperes eljárás nélkül a gyermekekre tartásdíjat. Férjem tavaly nyugdíjba ment. 3 gyereket nevelünk. 1 fiú most érettségizik a 2 lány 15 éves. Amióta nyugdíjas teljesen megváltozott pénzt nem ad haza. Válni nem akar. Várom megtisztelő válaszát. Gné Zs. K.
Tisztelt Cím! A gyermek vagy a tartásdíjra kötelezett lakhelye szerint illetékes helyi bíróság előtt lehet tartásdíj megállapítása iránti pert indítani. A bíróság panasz irodájában segítenek megírni a kereseti kérelmet. Dr. Mohos Gábor Ügyvéd Bp. családjog 1-239 5434
20017.02.28.
3 hónapja született meg Kisfiam, akit egyedül nevelek. A gyerek apja Angliában él, és 7 hónapos terhes voltam mikor elhagyott és azt mondta, hogy a gyermeke sem érdekli. Nem is jött haza, hogy a nevére vegye, és ezt továbbra sem szándékozik megtenni. Havi 20 ezer forintot küld, amivel el kell számolnom, hogy mit veszek a gyereknek. A kérdésem az lenne, hogy kötelezhetem-e, hogy a nevére vegye a gyerekét és indíthatok-e ellene gyerektartást. Folyton azzal fenyeget, hogy még azt sem fogja küldeni. Előre is köszönöm a segítségüket. Tisztelettel: Ibolya
Tisztelt Cím! Apaság megállapítása iránt lehet pert indítani itt Magyarországon, a magyar gyámhivatal engedélyével. Az apaság megállapítását követően lehet tartásdíj fizetésére kötelezni bíróság által az apát. Dr. Mohos Gábor Ügyvéd Bp. családjog 1-239 5434
Az lenne a problémám, hogy a kezdetektől egyedül nevelem, másfél éves fiamat. Az apuka nevén van, aki kétszer látta, akkor is én vittem el hozzá. Hat hetes volt mikor utoljára nála jártunk. Fél éves koráig kaptam gyerektartást. Szeretném most már hivatalosan is kérvényezni a gyermek kizárólagos felügyeleti jogát. Az apuka a fiam születése óta kéreget pénzt a gyermek egészségi állapotára hivatkozva. A jelenlegi barátnője nemrég felkeresett, hogy vigyázzak a fiamra, mert el akarja vetetni tőlem. Viszont szeretném, ha a gyermek nem lenne kitéve hazudozásnak, csalásnak, agressziónak az apja részéről. Félek beadni a kérvényt, mert attól tartok, hogy a láthatást köteleznék a részére, de nem szeretném, hogy sérüljön a fiam. Lehet e valamit tenni, hogy ne kelljen kényszerből oda vinni hozzá a fiam? Köszönöm előre is válaszát. Üdvözlettel: P. I.
Tisztelt Cím! A bírói gyakorlat szerint a különélő szülőnek joga van érzelmi kapcsolatot kialakítani a gyermekével. Dr. Mohos Gábor Ügyvéd Bp. családjog 1-239 5434
Tisztelt ügyvéd úr. A kérdésem az lenne, hogy az ex férjemmel közös ingatlant, eladni szeretném. A probléma az, hogy amit adott kulcsot az nem nyitja. Ha én lakatossal nyittatnám ki az ajtót, jogos lenne e. Az ingatlan ½ része, engem illet, tulajdoni lapon. Ő külföldön tartózkodik. Köszönöm válaszát.
Tisztelt Cím! Ha a bíróság a férje kizárólagos lakás használatát rendelte el, akkor a férje engedélye nélkül nem mehet be az ingatlanba. Mindenképpen kérje a férje engedélyét az ingatlanba történő belépéshez. ( Az adásvételi szerződést is alá kell majd írni, neki vagy hivatalos meghatalmazottjának) Dr. Mohos Gábor Ügyvéd Bp. családjog 1-239 5434
Volt férjem évekre visszamenőlegesen jelentős összegű tartásdíj elmaradást halmozott fel, képtelen vagyok megértetni vele, hogy etikátlan és törvénytelen módon jár el. Nem kívánom elmérgesíteni a viszonyunkat, reménykedem abban, hogy akár egy ügyvédi felszólításra, vagy tájékoztatás után változtat a hozzáállásán. Reális, betartható megoldást keresek. Segítségét kérem és előre is nagyon köszönöm! M. R.
Tisztelt Cím! Ha van ítélet a tartásdíjról, akkor az alapján végrehajtást kezdeményezhet a tartásdíjra kötelezett ellen. Dr. Mohos Gábor Ügyvéd Bp. családjog 1-239 5434
A feleségemmel vettünk egy házat. Én nem voltam otthon ezért ő ment el aláírni a szerződést. Így a földhivatalnál is csak aző neve szerepel. Hivatalosan az ő haza, vagy közös? Házasok vagyunk, úgy vettük.
Tisztelt Cím! Ha közös vagyonból vették, akkor közös szerzeménynek minősül. Dr. Mohos Gábor Ügyvéd Bp. családjog 1-239 5434
Aziránt szeretnék érdeklődni, hogy van egy öröklakásom, aminek az 1/2-1/2 részét még gyerekkoromban a szüleim ajándékozták nekem és öcsémnek. Mikor már házasságban éltem az öcsémtől megvettem az ő 1/2-ed részét, amit az eladott nyaraló feléből fizettem ki, ami szinten ajándékozás címén kaptunk a szüleinktől 1/2-1/2 tulajdoni hányadban. Azt szeretném kérdezni, hogy a feleségem, akitől szeretnék mihamarabb elválni, lehet-e neki bármilyen követelése a lakással kapcsolatban. Feleségem szerint 15 évi együttélés után ez már közös vagyonnak minősül. Tisztelettel: G. A.
Tisztelt Cím! A külön vagyon megőrzi külön vagyoni jellegét. Dr. Mohos Gábor Ügyvéd Bp. családjog 1-239 5434
Olyan kérdésem lenne önökhöz, hogy elváltam és ügyvéd előtt csináltunk egy házassági vagyoni megosztást, amiben, nem az van leírva, amit akartam. Gyorsan aláíratta velem aztán kész. Lakáshasználati jog ellenértékéről volt szó, hogy addig jár, amíg a nemzeti eszközkezelő át nem veszi a lakást. Az okiratban meg az szerepel, hogy a jelen okirat aláírásával lemondok a ellenértékről. Ilyenkor mi a teendő? Tisztelettel K. B.
Tisztelt Cím! Aláírta az okiratot, ezért vagy egy másik okiratot írnak vagy megtámadja a szerződést bíróság előtt. Dr. Mohos Gábor Ügyvéd Bp. családjog 1-239 5434
Tanácsát szeretném kérni. A lányom és a vejem, vidéken éltek, a 11 éves unokámmal. A lányom fél éve elköltözött, tőlük 30 km re lévő városba. Egy bérelt lakásba él együtt, a munkatársnőjével, mert egymásba szerettek. A vejem és az unokám jól megvannak az otthonukba, hiszen ott jár iskolába, ott vannak a barátai. A házon, közel 1 millió Ft hitel van, amit a vejem teljesen átvállalt. A lányom most azzal ostromolja, hogy adja el a házat, ami 50-50% tulajdonuk. Az a terve, hogy az unokámat magához vegye, de a gyerek hallani sem akar az egészről. A kérdésem az lenne Önhöz, hogy a vejem mondhat-e nemet a ház eladására, mivel nála van a gyerek? És van-e a gyereknek döntési joga, hogy kivel szeretne élni? Válaszát előre is köszönöm. Tisztelettel F. Éva.
Tisztelt Cím! Igen, a lakás eladásáról a bíróság dönthet, az egyik tulajdonos kérésére indult perben. A 11 éves gyerek véleményét-pszichológus szakértő útján- figyelembe veheti a bíróság a gyermek elhelyezés megállapításánál. Dr. Mohos Gábor Ügyvéd Bp. családjog 1-239 5434
Érdeklődni szeretnék. Szeretném beadni a feleségem ellen a válókeresetet. A feleségem házasságunk előtt vásárolt több telefonkészüléket és egy személyautót, amiről nekem nem volt tudomásom, hogy hitelre van. Mindez addig elrejtve maradt, míg a behajtó cég meg nem keresett. Tavalyi év januárjában lecseréltem az autómat. Amire hitelt kellett felvennem ekkor még közös lakóhelyünk volt. Az autó tavaly novemberben totálkárosra tört jelenleg várom a biztosító kifizetését. Kérdés, hogy jelen leírásom alapján az anyagi javak hogy oszlanak meg. Valamint ha én nem tudok megjelenni a bíróságon, mert külföldön tartózkodom, akkor az ügyvédem képviselhet azaz eljárhat-e helyettem?
Válaszát előre is köszönöm. Tisztelettel: K. F.
Tisztelt Cím! A bontóperi első tárgyaláson személyesen kell megjelenni.A közös szerzeménynek minősülő vagyonelemek közös tulajdonba tartoznak. Dr. Mohos Gábor Ügyvéd Bp. családjog 1-239 5434
Párommal 7 éve vagyunk már együtt. Van egy közös 10 hónapos kisfiúnk. A problémám a következő:
Miután megszületett gyermekünk, az apa szinte minden este elmegy, a gyerekkel szinte nem is foglalkozik a gügyögésen kívül. Én már nagyon el szeretnék tőle jönni (mert náluk, a szüleiknél lakunk.) De nem tudom, hogy milyen jogaim, jogai vannak. A gyermek az ő nevén van, de nem vagyunk házasok. Kérem, világosítson fel, mert így élni már nagyon nem jó. Egyre durvább, és azt hajtogatja, hogy nem mehetünk el, mert övé a gyerek. Viszont nevelésben szinte semmit sem csinál. Válaszát előre is köszönöm!! Szép napot!
Tisztelt Cím! A gyermek felett közös a szülői felügyeleti joguk. Ha a gyerek nincs bírósági határozattal elhelyezve, bármelyik szülő a másik szülő engedélye nélkül magával viheti. Dr. Mohos Gábor Ügyvéd Bp. családjog 1-239 5434
2011-be vettem egy lakást. Ez kizárólag az én nevemen van. Akkori párommal együtt költöztünk ide. Mindent én fizettem, kamatokat, törlesztő részletet, rezsi 80% át. A hitel ideje alatt többször is elő törlesztettem, ebbe ö is besegített egyszer. Ezt természetesen vissza is fizetném neki. A lakás felújításban is benne van az ő pénze. Nincs házastársi, élettársi szerződésünk. Egy közös gyermekünk született, ez az egyetlen kapocs köztünk. Ma már nem élünk együtt, és azzal fenyeget, hogy a lakás jelenlegi árának a fele őt illeti meg, mert 8 éve egy gazdasági közösségben éltünk, közösen gyarapodott a vagyonunk. 10 millióért vettem, ma 20 millióért mennek el ezek a lakások. Ez valóban így van? Én bukok, mert valakivel együtt laktam, és ő meg nyer? Válaszát köszönöm
Tisztelt Cím! A külön vagyon megőrzi külön vagyoni jellegét. A lakás nem vált közös tulajdonná. Nincs igaza volt párjának. Pert kell indítania, ha a házra költött pénzét vissza akarja kapni. Dr. Mohos Gábor Ügyvéd Bp. családjog 1-239 5434
Én egy kérdésre szeretnék választ kapni. El szeretnék költözni a 9 éves kis lányunkkal, akit 4 éve egyedül nevelek. Az apa bele egyezése is szükséges? Az apával éltem 7 évig, de már 4 éve külön élünk. Nem voltunk megesküdve. Nincs láthatás és gyerektartás megállapítva, mert szóban egyeztünk meg. Legyen szíves válaszolni. Nagyon szépen köszönöm! Tisztelettel: Sné
Tisztelt Cím! Országon belül, elköltözhet az apa engedélye nélkül. Dr. Mohos Gábor Ügyvéd Bp. családjog 1-239 5434
Aziránt szeretnék érdeklődni, hogy a fiamnak ajándékoztunk egy öröklakást, amire rátettük a haszonélvezeti jogunkat. A menyünktől van egy ügyvéd előtt aláírt nyilatkozata, hogy az a fiam különvagyona. S mivel a fiamnak megromlott a kapcsolata a feleségével azt szeretné, hogy elköltözzön. A felesége nem akar elmenni, van 2 kk. gyermek 14 és 8 évesek. Van-e lehetőségünk, mint haszonélvezőknek kitenni a menyünket a lakásból.Előre is köszönöm a válaszát.
Tisztelt Cím! Nem javasolt, mert a házastársaknak lakáshasználati joga van a 2013. évi V. tv. alapján, és a lakáshasználat akadályozása miatt lakáshasználati jog ellenértékre tarthat igényt a házastárs. Dr. Mohos Gábor Ügyvéd Bp. családjog 1-239 5434
Személyes jogi tanácsadás, Budapesten, 10.000.-Ft/ megkezdett óra. Foglaljon időpontot! 36-20-354 8963, KÉRJEN AJÁNLATOT>>
Egy kis segítséget szeretnék kérni a személyiségi jogok megsértése témában. Ha egy ismerős fényképet készít rólam és fel szeretné tenni egy közösségi oldalra és én ebbe nem egyezem bele és ennek ellenére is felteszi. Fel lehet jelenteni személyi jogok megsértés-ért? Válaszát előre is köszönöm.
Tisztelt Cím! Polgári pert indíthat.
Azt szeretném kérdezni, hogy házassági bontópernél, amely "közös megegyezéssel" történik, lehet-e apasági vizsgálatot, u.n. DNS-vizsgálatot kérni?
2 gyerek van, de nem vagyok benne biztos, hogy a gyermekek az enyémek. A fiú jelenleg 4 éves, a kislány 6 hónapos.
A feleségemmel megegyeztünk a 2 gyereknél havi 20.000 Ft gyerektartásban. Ezt a bíróság elfogadhatja-e? Olvastam gyermekenként 15-25%-ot is megítélhet.
A házasság alatt szerzett közös adósságot elő lehet-e terjeszteni a bíróság felé, hogy figyelembe vegyék a gyerektartás megállapításánál, vagy az illető anyagi helyzetére vonatkozóan?
Ezek mind az én nevemen vannak, de a házasságunk alatt lettek felhalmozva.
Válaszát, tanácsát köszönöm előre is. F.A.
Tisztelt Cím! Apaság vélelmét megdöntő pert a gyámhivatal engedélyével lehet indítani, külön a bontópertől.
A tartásdíj alapja a tartásdíjra kötelezett házastárs megelőző 12 havi átlagjövedelme.
A vagyonjogi kérdéseket a bíróság akkor vizsgálja, ha vagyonjogi kereseti kérelmet is előterjesztenek a bontóperben. Dr. Mohos Gábor Ügyvéd Bp. családjog 1-239 5434
Élettársi kapcsolatba éltem 9 évig, ez idő alatt az élettársam nevén lévő ingatlanon ahova én be se lettem jelentve keletkezett 1 M Ft rezsitartozás, amit most a fizetéséből vonnak. Kapcsolatunk megszűnt én külön költöztem. Kérdésem az lenne Önhöz, hogy az élettársam nevén lévő ingatlan rezsi tartozását rajtam a volt élettársam követelheti e, ha igen az összeg mekkora részét? Válaszát előre is köszönöm.
Tisztelt Cím! Igen, a felét követelheti. A bíróság dönti el, hogy mennyiben jogszerű a követelés. Dr. Mohos Gábor Ügyvéd Bp. családjog 1-239 5434
Érdeklődni szeretnék, hogy 12 év házasság után 2 közös gyermekünk van, válásra került a sor sajnos nem közös megegyezéssel. Már több mint 8 hónapja nem élünk házastársi viszonyban, de még együtt lakunk. A kérdésem az lenne, hogy elköltözhetek-e a gyermekeimmel (befolyásolja-e a válást, gyermekelhelyezést), de az apuka akkor és ott lehet a gyermekeivel, amikor csak szeretné.
Mit tudok csinálni? Szeretnénk összeköltözni és új családi kört alakítani az új párommal. Várom szíves válaszát Köszönettel
Tisztelt Cím! A gyermekek elhelyezéséig a gyerekek felett közös a szülői felügyeleti jog, bármelyik szülő elviheti őket a közös háztartásból. Dr. Mohos Gábor Ügyvéd Bp. családjog 1-239 5434
Férjemmel 1995-ben kötött házasságunkból két gyerek született, 19 és 16 évesek. Válni szeretnénk. Az lenne a kérdésem, hogy 50-50%-ban közös házukban, válás után a gyerekekkel továbbra is itt maradhatunk? Mi a teendő, Ki kell fizetni a férjemet? Rá kényszeríthet ő arra, hogy adjuk el a házat? A barátomat idehozhatom?
Tisztelt Cím! A bontóperben a bíróság a tulajdonjogról nem rendelkezik. A közös tulajdonú ingatlan használatáról fog rendelkezni a bíróság az önök kérelmére. A tulajdonjogi viszonyokat megállapodásuk alapján módosíthatják. Dr. Mohos Gábor Ügyvéd Bp. családjog 1-239 5434
2000 év elején élettársi viszony jött létre gyermekem édesanyjával, 2001-ben megszületett közös gyermekünk. 2016 szeptemberében külön költöztünk, a közös lakást 2016 decemberében eladtuk. Az eladásból származó pénzt az volt párom bátyjának hitel végtörlesztésébe fizettük be, így a gyermekem és édesanyja beköltözött a bátyja lakásába. A tulajdonjog jelenleg a bátyja nevén maradt. Gyakorlatilag az eladott közös tulajdonú lakás vételárából 13 millió Forintból 11 millió a lakás végtörlesztésére ment el, ezzel biztosítottam lakhatóságot részükre. Jelenleg ketten élnek tőlem külön. A maradék kb. 2 millió Forintot a volt párom lakás felújításra és a saját hitelkártyájának visszafizetésére fordította. A tulajdonviszonyok a mai napig nem rendeződtek, mert szóbeli megállapodásunk értelmében én lemondtam mindenről az ő javukra. Ennek ellenére mégis gyerektartást akar követelni tőlem. Egyenlőre egyezkedni nem hajlandó.
A kérdésem milyen lehetőségeim vannak, hogy ne forgasson ki teljesen mindenből?Várom válaszukat Köszönettel F. I.
Tisztelt Cím! A Ptk. alapján ilyen esetben is megállapítanak tartásdíjat. . Dr. Mohos Gábor Ügyvéd Bp. családjog 1-239 5434
A kérdésem önhöz a következő lenne: Válni szeretnék a férjemtől, 12 év után. Van 2 közös gyermekünk. A férjem nem hajlandó válni. Igényt tart a gyerekekre. Jelenleg közös bérleményben lakunk, de a házasságunk már 6 hónapja megromlott. Én most kezdtem el dolgozni és van lehetőségünk költözni a gyerekekkel. Kérdésem, ez mennyiben befolyásolja a válás menetét, illetve az esetleges gyermek elhelyezési pert? Köszönettel:
Tisztelt Cím! Tényállásos bontás esetén a bíróság, környezet tanulmányt végez mindkét szülőnél. Dr. Mohos Gábor Ügyvéd Bp. családjog 1-239 5434
Kérdésem a következő lenne. Ha a feleség a házasságkötés előtt vásárolt egy ingatlant saját nevére, külön vagyonként, azonban részben hitelből, így a hitelt a házasság alatt fizette, illetve a házasság alatt teljesített előtörlesztést, akkor a férj válás esetén élhet-e valamilyen igénnyel az ingatlan vonatkozásában, illetve arra hivatkozva, hogy a hitel kifizetése közös vagyonból, a házasság alatt szerzett keresményből történt?
Az ingatlanra köthető olyan házassági vagyonjogi szerződés, hogy az válás esetén a feleség tulajdona marad, és az ingatlan vagy az a hiteltörlesztésre fordított összeg tekintetében a férj semmilyen igényt nem támaszt? Segítségét előre is köszönöm. Tisztelettel: M. É.
Tisztelt Cím! Igen, a házasság alatt történt törlesztés közös vagyonból megvalósultnak tekintendő. Ha a másik fél elfogadja, akkor igen, köthető vagyonjogi szerződés. Dr. Mohos Gábor Ügyvéd Bp. családjog 1-239 5434
A lányom válása ügyében szeretnék feltenni néhány kérdést. Sajnos egy hirtelen esküvőt egy gyors válás követ. A vejem agresszív viselkedése miatt. A helyzet a következő. Külön élnek szeptember óta. A vejem beadta a válást, de nem adta meg a lányom elérhetőségét, így a lányom ismeretlen helyen tartózkodik. Akkor a vejem azt mondta, hogy jobb is így, mert legalább a lányomnak nem kell elmennie a válóperre. Miszerint ha a lányom ismeretlen helyen tartózkodik, akkor az első tárgyaláson elválasztják őket. Válaszát előre is nagyon köszönöm. Tisztelettel: T-M Jnè
Tisztelt Cím! A feleségnek mindenképpen meg kell jelennie a tárgyaláson, ha el akar válni. A bíróság ügygondnokot rendel ki, ha az alperes ismeretlen helyen tartózkodik. Az ügygondnok feladata, hogy az alperesnek a tárgyaláson való megjelenéséről gondoskodjon. Dr. Mohos Gábor Ügyvéd Bp. családjog 1-239 5434
Tisztelt Ügyvédúr! Tanácsot szeretnék kérni. A bíróság pár éve az anyának ítélte a gyermekfelügyeleti jogokat, de ő már több hónapja az apánál hagyta a közös gyermeküket. 3-4 naponta látogatja ugyan, de elvinni nem tudja, mert már másfél hónapja hajléktalan. Azt szeretném megtudni, kihez kell fordulni annak érdekében, hogy a gyermekfelügyeleti jogokat az apa birtokolhassa? Kérem, segítsen! Előre is nagyon szépen köszönöm!
Tisztelt Cím! A bíróság jogosult megváltoztatni a korábbi ítéletet, ezért az apának bírósághoz kell fordulnia. Dr. Mohos Gábor Ügyvéd Bp. családjog 1-239 5434
Nekem egy rövidke kérdésem lenne.
El akartam válni, de közben kibékültem a férjemmel. És az lenne a kérdésem, ha nem megyünk el a kitűzött tárgyalásra, akkor automatikusan megszűnik a válóper?
Ha a bontóper első tárgyalásán a felperes nem jelenik meg és távollétét nem igazolja, akkor megszűnik a per. Dr. Mohos Gábor Ügyvéd Bp. családjog 1-239 5434
Azzal a kérdéssel fordulnék önhöz, hogy tehetek e valamilyen feljelentést, mertegy illető írásban, sms-ben vagy messengeren különböző szidalmakkal illet, fenyegetőzik Köszönöm szépen válaszát.
Tisztelt Cím! Zaklatás miatt lehet feljelenteni. Dr. Mohos Gábor Ügyvéd Bp. családjog 1-239 5434
Azzal a kérdéssel fordulok önhöz, hogy az apasági pert mikor lehet elindítani? 5 hónapos terhes vagyok, és a párom az édesanyja befolyása végett lelépett, nem irt alá apasági nyilatkozatot. Köszönöm válaszát.
Tisztelt Cím! A pert meg lehet indítani, de ténylegesen a szülést követően kezdi el tárgyalni a bíróság. A gyámhivatal engedélye szükséges a per indításához. Dr. Mohos Gábor ügyvéd Bp.1-2395434
2002 óta élek párommal élettársi kapcsolatban, mikor megismerkedtünk, neki volt az előző kapcsolatából egy 5 éves fia, akivel rendszeresen tartotta a kapcsolatot. 2006-ban megszületett közös gyermekünk ez után még kb.3 évig járt rendszeresen a fia de idővel ritkult, majd 2010 körül megszűnt a kapcsolattartás köztük. 2011-ben bár nem voltunk meghívva elmentünk a gyermek 8. osztályos ballagására, akkor annyit elmondott az édesapjának, hogy informatikusnak fog tanulni. Mi az óta nem tudunk róla semmit, közösségi oldalon letiltotta az édesapját, telefonszámát megváltoztatta! Számításaink szerint, idén májusban végez. Kérdésem a következő lenne: az édesapja meddig köteles gyerektartást fizetni, érdemtelenségre hivatkozva kérhető-e a tartásdíj megszüntetése illetve csökkentése, mert a bírósági határozatban a bére 20%-a van, de minimum 25000 Ft, de100 000.- Ft. körül fizet havonta a "semmiért "? Válaszát előre is köszönöm! Tisztelettel: H. M.
Tisztelt Hölgyem! Bíróság előtt pert kell indítani a tartásdíj megszüntetése vagy csökkentése iránt. Dr. Mohos Gábor ügyvéd Bp.1-2395434
Egy válásról szóló cikkben olvastam egy mondatot, de nem találom az erre vonatkozó törvényt, jogszabályt, hivatalos forrást. Ami a legfontosabb – a Legfelsőbb Bíróság elvi jelleggel kimondta – a csecsemő és édesanyja között a kötődés biológiai jellegű, nem szabad szétszakítani Ez valóban igaz Nagyon köszönöm a segítségét!
Tisztelt Cím! Igen, főszabály szerint az édesanyánál helyezik el a gyereket, ha nincs ennek ellentmondó körülmény. Dr. Mohos Gábor ügyvéd Bp.1-2395434
20 éve élettársi kapcsolatban élek párommal, 4 közös kiskorúval!
Megromlott a kapcsolatunk, de a ház, amibe éltűnk párom tulajdona, öröksége! 20év alatt minden pénzemet és az életemet beleraktam a házba! Felújítás stb. Most ki akar dobni, 4 kiskorú közös gyermekeinkkel együtt! Megteheti? Bizonyítani tudom mennyit keresett, évek óta én tartottam el meg a gyerekek pénzéből élt! Nekünk nem maradt semmi! Kérem mihamarabbi válaszát! Mit tudok tenni? 4 kiskorúval utcára kell menjek?
Tisztelt Asszonyom! Nem kell utcára mennie. A 2013. évi V. tv. alapján, ön a bíróságtól kérheti a lakáshasználat rendezését valamint a közös kiskorú gyermekek feletti szülői felügyeleti jog megállapítását. Dr. Mohos Gábor ügyvéd Bp.1-2395434
Egyetemista a fiam, a válási papírokban az áll, hogy az apja addig fizeti a gyerektartást, amíg nappali tagozaton tanul és nem dolgozik. Diákszövetkezeten keresztül nappali egyetem mellett, keres egy kis pénzt (20-28 ezer forintot havonta) és erre hivatkozva az apja nem fizeti a gyerektartást. Jövedelem a diákmunka?
Tisztelt Cím! gen jövedelem. A tartásdíj fizetési kötelezettséget a bíróság szünteti meg. Dr. Mohos Gábor ügyvéd Bp.1-2395434
Üdvözlöm! Gyermekeim apjával 4éve külön élünk. De van egy közös lakásunk! 50-50 arányban! Válás után megegyeztünk, hogy ő fizeti a törlesztést én maradok a házban a gyerekekkel! Ő kiment külföldre! Majd miután én új párt találtam, ki tett a lakásból, a gyerekekkel együtt. Most ő, visszaköltözött a házba, és én albérletbe mentem a gyerekekkel. Szeretném megtudni, hogy bár tulajdonos vagyok a házban és adóstárs is, mennyi jogom van kérni a ház felét. Kérhetem-e a részem vagy esélytelen? Válaszát előre is köszönöm!
Tisztelt Cím! Azt ki lehet számítani, hogy a házasság fennállása alatt mennyit törlesztettek, illetve az önerős részt mennyi külön vagyon felhasználásával biztosították. Ebből kiszámítható, hogy önt mekkora összeg illeti. Dr. Mohos Gábor ügyvéd Bp.1-2395434
Kivételesen közzéteszek itt egy kérdező válasz levelét:
Mindenek előtt szeretném nagyon-nagyon megköszönni a válaszlevelét.
Az már csak hab a tortán, hogy mindezt olyan formában tette és akként, ahogy kértem, magyarul még én is megértettem és nem kellett hozzá jogi végzettség.
Nem is igazán reméltem, hogy választ kapok a kérdésemre (csak halkan jegyezném meg, hogy 12 irodának küldtem el ugyanezt a kérdést és egyedül csak Ön válaszolt).
Pedig, ők is ugyanabban a formában hirdettek ingyenes szolgáltatást, mint Ön.
Tudom, nem tisztem és nem is akarom fényezni, nincs rászorulva véleményem szerint, de azért engedje meg, ahogy tehetségem engedi öregbítsem méltán híres hírnevét.
Kívánok Önnek és szeretteinek, családjának további sikeres tevékenységet, ill. nagyon jó egészséget munkájához.
Tisztelettel és üdvözlettel: G. G.
Bírósági letétbe helyezte a volt férjem a válóper során nekem ítélt összeget. Hogyan juthatok hozzá?
Tisztelt Cím! Erre a bíróság fog válaszolni. Gondolom, az ítéletet megmutatja a letéteményesnek. Dr. Mohos Gábor ügyvéd Bp.1-2395434
Kérném szíves tanácsát. Válóperes keresetlevélben fel kell-e tüntetnem nagykorú gyermekeimet? Mind három gyermekem nagykorú, kettő külön él,1 él velünk eltartottként, 19 éves lesz, de még tanul. Válaszát köszönöm, maradok tisztelettel G. Rné
Tisztelt Cím! Azt kell feltüntetni, aki után tartásdíjat kér. Dr. Mohos Gábor ügyvéd Bp.1-2395434
Elváltam, de vagyonjogi per húzódik még közöttünk. Szeretnék Önnél érdeklődni, hogy az eljárás megfelelő-e?
1. Házasságban éltünk, de külön bankszámlával rendelkeztünk, akkor is közös vagyonnak számít a bankszámlán tartott összeg?
2.Ha a gyermek érdekeit nézve a veszekedések miatt bírói végzéssel lett kiköltözésre kényszerítve a volt férjem a saját ingatlanomból, akkor is kérhető lakáshasználati díj megállapítása részére és ha igen milyen mértékű? Köszönettel: Tné N.
1.Igen, házassági életközösség alatt a bankszámlán lévő pénz közös vagyonnak számít.
2. A bíróság dönti el, hogy jogszerű-e a kérelem. . Dr. Mohos Gábor ügyvéd Bp.1-2395434
Több mint 2éve összeköltöztünk az anyósommal és az élettársával, 2kislány én és a férjem, és most februárban érkezik a 3. baba, akivel mindössze 6 hetet tudok itthon maradni, mert anyósom ragaszkodik ahhoz, hogy én menjek dolgozni. A gyámügyön elhitette mindenkivel, hogy én vagyok a rossz anya és ezért el akarja venni a szülői felügyeleti jogomat. Szeretném kikérni a véleményét, hogy milyen jogi lépéseket tehetek az ügyben, hogy el tudjak költözni innen a gyerekeimmel? Válaszát előre is köszönöm S. Tné
Tisztelt Asszonyom! A házasság alatt a gyermekek közös szülői felügyeleti jog alatt állnak. Bármelyik szülő elköltözhet a gyermekeivel. Rendőrrel nem tudják a gyerekeit öntől elvenni, mert nincsenek elhelyezve bírói ítélettel a másik szülőnél. . Dr. Mohos Gábor ügyvéd Bp.1-2395434
Fenyegetés a gyermek védelme? A következő kérdésem van. Tudomásomra jutott, hogy egy ismerősöm fiát az anyja, késő estig, 23 óra tájig egyedül hagyta egy vidéki kisvárosban, mert egy férfi ismerősével későbe nyúló budapesti utat szervezett.
Fiát megviselte az eset, már nagyon várta haza az anyját. Következő héten ez megismétlődött. Én erre írtam neki SMS-eket, kérdőre vontam miért csinálja ezt a fiával, előző héten is megviselte.
Hívtam is többször, de kinyomta vagy nem vette fel. Aztán akkor azt írtam, hogy "akkor intézkedni fogok. Ez így nem mehet tovább, hogy elhanyagolja a fiát Persze, hogy szorong, mikor az anyja ezt csinálja" Szerinte ez fenyegetés. A kisvárosban azt terjeszti rólam, hogy én SMS-ben fenyegettem. Fenyegetés, amit írtam? Tisztelettel: f.i.
Tisztelt Cím! Ha nem maga a gyerek apja, akkor nincs köze ehhez. Dr. Mohos Gábor ügyvéd Bp.1-2395434
Feleségemmel 3 éve megromlott a házasságunk, Külön élünk, egy kiskorú gyermekünk van (14), akit én rendszeresen látogatok, gondoskodom az eltartásáról. A "feleségem" látáscsökkenés miatt leszázalékolták (felülvizsgálat 5 évenként), de ez mellett dolgozik csökkentett munkaképességű beosztásban. A közös lakásunk, melynek a hitelét kizárólagosan én fizetem, a fiam nevére szeretném íratni, ő maradhatna a lakásban továbbra is. Közös megegyezésre nem hajlandó, válásra sem hajlandó, ha mégis beadom a keresetet, tartásdíjat követel. A lakást jelenleg is én tartom fent, a rezsit én fizetem a fiamra tekintettel. Hozzáteszem, 2 éve, saját nevemen lévő számlánkról jelentős összegű vásárlást produkált, természetesen ezt is én fizettem vissza. Lehet rám mondani, hogy balek vagyok, de kérdem én, tényleg csak a férfiakról lehet lehúzni a bőrt a válás során? Milyen lehetőség adott, miután lemondok a házról a benne lévő értékekről? Még a fizetésem nagy részétől is megszabadít? Köszönettel! P.János
Tisztelt Cím! Ne mondjon le a házról. Meg egyébként sincs erre lehetősége, mert, mint említette hitellel terhelt az ingatlan, ilyenkor a bank javára elidegenítési és terhelési tilalom van bejegyezve. Ha az ingatlan tulajdonjoga átszállna valaki másra, akkor is kellene gyerektartást fizetnie. Dr. Mohos Gábor ügyvéd Bp.1-2395434
1986-os házasságkötésünkkor a feleségemnek már volt egy lakása. Az 1988-ban vettünk egy új lakást, amibe bevittük az előző feleségem tulajdonában lévő lakás vételárát. Az új lakás tulajdonjogát 50%-50%-ban osztottuk meg a beleegyezésével. és ez a tulajdoni hányad megosztás került be a földhivatali bejegyzésbe. Sajnos a házasságunk megromlott, most válunk.
Kérdésem: Mivel a feleségem, annak idején az új lakás felét a nevemre íratta, jár-e nekem a lakás értékének az 50%-a, ez felülírja-e azt az előírást, hogy a feleségem előző házának vételára különvagyonnak számít, és nekem csak az a jóval kisebb rész, ami a felvett hitelek visszafizetéséből és a lakásfelújításból származó értéknövekedés után jár. Tehát jár-e a lakásértékének 50%, vagy csak a valamilyen módon kiszámított jóval kisebb érték. Válaszát előre is köszönöm!
Tisztelt Cím! Igen jár az 50 %, mert a tulajdoni lapon feltüntetett adatok az irányadók. Dr Mohos Gábor ügyvéd Bp. családjog
Szeretnék Öntől kérdezni, mint az unokám gyámja, (az édesanyja még fiatalkorú). Bepereltem a kisfiú apját, aki teljes körű, apai elismerő nyilatkozatot tett a gyámhatóságon, gyerektartás miatt. Nem ért oda időben a tárgyalásra, így távollétében hozott ítéletet a Bíróság. Elmondtam neki az ítélet tartalmát és azt mondta, hogy akkor most ö kér apasági vizsgálatot, és ha valóban övé a gyermek, akkor fizet. Azt szeretném tudni, hogy ha elismerte magáénak a gyereket és netán nem az övé, akkor is kell fizetnie? Köszönettel.
Tisztelt Cím! Ha az apaság vélelmét megdöntése iránti perben megállapítják, hogy nem a nyilatkozatot tevő személy az apa, akkor nem kell fizetnie. Dr Mohos Gábor ügyvéd Bp. családjog
Beadhatom Budapesten a válókeresetet vagy előbb budapesti állandó címre kell váltanom. Jelenleg Budapesten élek és ide szól a tartózkodási lakcím kártyám is, viszont az állandó lakcímem Békés megyében van. Semmiképpen sem tudnék Békéscsabára lejárni ez ügyben. Válaszát előre is köszönöm. Üdvözlettel: P. I.
Tisztelt Cím! Általános illetékességi okok: az alperes lakóhelye, ha az ismeretlen, akkor a felperes lakóhelye. Bontóperben: a házastársak utolsó közös lakóhelye is lehet az illetékes bíróságot meghatározó körülmény.
Az öcsém és az élettársa most költöztek egy új építésű családi házba.
A házat vállalkozó építette. Az anyagi részét az öcsém élettársa állta, ill. ő vett fel hitelt. Ezért minden az ő nevén van!
Kérdésem az lenne: Semmilyen szerződés nincs köztük. A beköltözéssel és az együttéléssel közössé válik-e a ház? Minden mást együtt álltak! Köszönettel várom válaszát!
Tisztelt Cím! Nem válik közös tulajdonná a ház. Dr. Mohos Gábor ügyvéd Bp. családjog
3 hete jöttem haza Németországból a 3 éves kislányommal!
Az akkori élettársam nem akar támogatni semmiben! Sem a kint megkeresett fizetésemet sem a megbeszélt gyerektartást nem adja ide. És tőlem követel pénzt vagy elveszi a kislányomat! Mit tehetnék? Kihez forduljak, hogy megkapjam, ami a gyermekemnek jár? Válaszát előre is köszönöm!
Tartásdíj megállapítása iránt indíthat pert itt Magyarországon a gyermek állandó lakóhelye szerint illetékes bíróság előtt. Dr. Mohos Gábor ügyvéd Bp. családjog
Szeretném a tanácsát kérni mi tévő legyek! A lányom 16 éves, van egy 18 éves barátja. Két éve vannak együtt, de az utóbbi 6-7 hónapja a fiú anyukája zaklatja a lányomat. Folyton hívogatja és üvöltözik vele, hogy szálljon le a kisfiáról, ne találkozzon vele. Személyesen is megkeresi és az utcán mindenki előtt megalázó dolgokat mond neki. Engem is többször felhívtak és elég durva dolgokat üvöltöznek a telefonba. Mit tehetnék? Válaszát előre is köszönöm!!
Tisztelt Cím! A rendőrségen lehet feljelentést tenni zaklatás miatt. Dr. Mohos Gábor ügyvéd Bp. családjog
Válási szándékkal feleségem keresetet adott be. Kérdéseim:
1) Mennyi az ügyvédi munkadíja a vagyon megosztó szerződésnek? Tárgya: 2 szobás Bp-i lakás, feleség lemond 1/6 részéről
2) Tartásdíj megállapításánál a bérjövedelem milyen elemei (13. havi, prémium jutalom stb...) számíthatók be, ha %-os megállapodás van a felek között? Mindenképpen fix összeget is megállapítanak? Mennyi a minimális mértéke 3 kiskorú gyermek esetében, ha összegszerű megállapítást kérnék? Alapvetően bérjövedelmem van. Tisztelettel: Cs. Zs.
Tisztelt Cím! A tartásdíjat a 2013. évi V. tv. alapján, a tartásdíjra kötelezett, előző 12 havi jövedelmének maximum 50%-ig terjedő határozott összegben állapítják meg. 3 gyerek esetén az összes tartásdíj a tartásdíjra kötelezett jövedelmének az 50%-át nem haladhatja meg.
Vagyonmegosztási szerződés, vagyonátruházási szerződés, készítés és ellenjegyzés, földhivatali ügyintézéssel, jogi tanácsadással: 27M ingatlanérték alatt 80.000.-Ft + 6600.-Ft földhivatali eljárási díj. Dr. Mohos Gábor ügyvéd Bp. családjog
Afelől, érdeklődöm, hogy eladhatom-e a lakást, ha a válás után a lakás, megosztásra került 50-50%-ban a volt nejem és közöttem.
Ha a volt nejem nem járul hozzá, akkor milyen lehetőségem van az eladást kikényszeríteni? Üdvözlettel
Tisztelt Cím! Kikényszeríteni nem tudja az eladást. Dr. Mohos Gábor ügyvéd Bp. családjog
Szüleim otthon ápolják idős szüleiket, de nem tudnak 24 órás felügyeletet biztosítani, így naponta 2-4szer látogatják őket saját otthonukban, ahol amúgy egyedül élnek. Kérdésem lenne, hogy ha bármilyen baleset vagy netalán haláleset történne, amikor nincsenek ott a szüleim, akkor felelősségre vonhatók-e ők, a nagyszüleim tetteiért. Köszönöm előre is a válaszát! Üdvözlettel: D.M
Tisztelt Cím! Nem felelősek a szülei. Dr. Mohos Gábor ügyvéd Bp. családjog
Az élettársam 5 hónappal ezelőtt elment a kislányommal. Szeretnék gyermekelhelyezést indítványozni, kihez kel forduljak? Engedélyem nélkül vitte el.
Tisztelt Cím! A gyermek vagy az édesanya lakóhelye szerint illetékes helyi bírósághoz nyújthat be kereseti kérelmet. Dr. Mohos Gábor ügyvéd Bp. családjog
Röviden vázolom a helyzetemet, kérem, szíveskedjen segíteni.
2011 óta vagyunk házasok a férjemmel, van egy 4 éves kislányunk. A házasságunk alatt végig külön kasszán voltunk, ami azt jelenti, hogy anyagi segítséget nem kaptam a férjemtől, pedig nagyon jó munkahelyeken dolgozott. A várandóságom illetve a gyed és gyes ideje alatt sem segített. Saját számlán gyűjtötte/gyűjti a pénzét, tehát számomra ellenőrizhetetlen, mennyi pénze van. Én a gyermek és saját magam ellátása miatt teljesen eladósodtam, hiszen tőle nem számíthattam semmiféle segítségre.
Ingatlanunk nincs, neki sincs a nevén semmi, tudomásom szerint. Egy személygépkocsit vásárolt nyáron, az édesanyja nevére. Most válásra kerül a sor. Azt gondolom, ha a házasságunk alatt bevételre tettünk szert, az engem is illet, nem csak kizárólagosan őt. Így a válás során szeretnék igényt tartani a megtakarításainak nekem járó részére.
Tudomásomra jutott, hogy ingatlant akar vásárolni, mióta szóba került a válás. Kérdésem arra vonatkozik, van-e esély rá, hogy a gyermek és én megkapjuk a megtakarításból azt a részt, ami minket illet. Ha időközben befekteti a pénzét, akkor nem leszek jogosult semmire? Nagyon várom a megtisztelő válaszát. Üdvözlettel, G.
Tisztelt Cím! Igen, vagyonjogi perben indítványozhatja a bíróságnak, hogy a férj nevén levő bankszámlákról kérjen be kivonatot a banktól. Dr. Mohos Gábor ügyvéd Bp. családjog
A neten láttam, hogy Önnek fel lehet tenni online kérdést és azt már csak remélni tudom, hogy szíveskedik rá válaszolni.
A kérdésem a következő lenne: A kk. gyermekem "édes"apja a nagymamájától megörökölt házát az előző házasságából született felnőtt lányának ajándékozta (lányom féltestvére) Kérdésem, hogy tudok-e valamit tenni és ehhez egy szülőnek joga van-e, hogy az egyik gyerekének adja az egész ingatlant, míg a másiknak semmit. Válaszában bízva, tisztelettel Ny. K.
A természetes személy főszabály szerint szabadon rendelkezik a tulajdonát képező ingó- és ingatlan dolgokkal. Igen, joga van az egyik gyerekének ajándékozni. Dr. Mohos Gábor ügyvéd Bp. családjog
Személyes jogi tanácsadás, Budapesten, 10.000.-Ft/ megkezdett óra. Foglaljon időpontot! 36-20-354 8963
A következő problémával fordulok Önhöz! 8 éve van egy jelzáloghitellel terhelt kis lakásom. 8 éve törlesztem a hitelt, és van még 11 év! 20 éves fiam, én neveltem fel. Van egy apai nagymama, akitől kaptam egyszer 1millíó Ft-ot gyerektartás címen a fia helyett (aki soha nem fizetett gyerektartás díjat) ügyvédi megállapodás is van a pénzről, és négy éve kaptam 1,5 milliót tőle, ajándékba, hogy a svájci frank alapú hitelem tudjam forintosítani. Most arra akar kötelezni, hogy a haszonélvezeti jogot írassam a fiamra, mert ha nem, bírósági úton, elveszi tőlem a lakást és én utcára kerülök! Leszögezem, a fiam fogja örökölni, a lakást, de perpillanat nem szeretném rá íratni a haszonélvezeti jogot, mert mai napig én tartom el. A kérdésem az, hogy tényleg kirakhat az utcára ezek alapján? Kell-e ettől félnem?
Tisztelt Cím! Nem teheti ki a nagymama. (Viszont a tulajdonos, csak a haszonélvezettel bíró személy engedélyével tartózkodhat a lakásban, nem jsvasolt haszonélvezeti jagot adnia) Dr. Mohos Gábor ügyvéd Bp. családjog
A következő ügyben kérnék tanácsot. A párom válópere folyamatban van. Megvolt az első tárgyalás a nyár elején. Elvileg közös megegyezéssel válnak. Ezen a tárgyaláson ez még így is volt. A bíróság jóváhagyta az egyezségüket. Van egy 14 éves közös gyerekük, így a második tárgyalás most lett volna. A nő azonban közölte, hogy mégsem akar elválni, meg a tárgyalásra sem akar elmenni, ahol ő az alperes. Kérdésem az, hogy mi van, ha nem megy el, mi van, ha elmegy, és ott jelenti be, hogy nem akar válni. Én képviselhetem a páromat, mint felperest egy meghatalmazással? Válaszát előre is köszönöm. Tisztelettel H. K.
Tisztelt Cím! Ha a felperes nem megy el a tárgyalásra, akkor megszűnik az eljárás.
Ha az alperes nem megy el, akkor tényállásos bontásként folytatódik.
Ön csak akkor képviselheti a felperest, ha ügyvéd, egyébként a felperesnek akkor is ott kell lennie a tárgyaláson. Dr. Mohos Gábor ügyvéd Bp. családjog
Olyan problémám van, hogy nem bejegyzett élettársammal, van egy közös 3,5 éves gyermekünk. A párom megcsalt, ezért én nem szeretnék vele együtt élni, de nem hajlandó kiköltözni a házamból, azzal fenyeget, hogy bíróságra megy és elpereli tőlem a házat és a gyermeket is. Kérdésem hogy ezt megteheti-e? Volt egy személyi kölcsönöm, amit ő saját önszántából kifizetett mivel együtt élünk, de én ezt nem kértem tőle. Ő ezt az összeget, és amit a házon négy év alatt csinált bíróságon akarja érvényesíteni. Ez lehetséges, hogy nekem vissza kelljen neki fizetnem?
A gyereket meg azért vinné el, mert én nem tudom a munka mellett a gyereket reggel elvinni az óvodába, mert ő nem hajlandó ebben segíteni nekem. Tehát a munkahelyemet akkor ott kellene hagynom viszont akkor a megélhetésünkkel, lenne a probléma. Kérem valami választ írjon, mert úgy érzem, hogy kilátástalan a helyzetem! Köszönettel és tisztelettel: Fné
A bíróság a 2013. évi V. Tv. 4:94. §. alapján rendezheti a lakáshasználati jogot. A 4:94. §. (6) bekezdés alapján akkor nem tarthat igényt lakáshasználatra az élettárs, ha van beköltözhető lakása vagy a lakása beköltözhetővé tehető.
A nem tulajdonos élettárs ráépítés jogcímén pert indíthat, neki kell bizonyítania, hogy mikor és mennyit fordított az élettárs külön tulajdonában álló ingatlanra. Gyermek elhelyezési perben ön kérheti tartásdíj megállapítását, tartásdíjjal szemben nem számítható be a tartásdíjra kötelezett egyéb jogcímen keletkezett követelése. Dr. Mohos Gábor ügyvéd Bp. családjog
Mint egyedülálló édesanya szeretném a tanácsát kikérni abban, hogy
törvénybe ütköző-e, hogy külföldön dolgozom hetes váltásban, ami azt
jelenti, hogy egy hetet vagyok itthon a kislányommal (egy
háztartásban), majd egy hetet Ausztriában a munkahelyemen? Tehát csak
minden 2. hetet töltök a lányommal.
Amíg én külföldön dolgozom, a kislányra felelősségteljes
bébiszitterünk vigyáz, aki teljes körűen ellátja a gyermekkel
kapcsolatos teendőit, felelősen vigyáz rá helyettem is, a saját
otthonunkban. Én minden este skypon beszélek a kislánnyal. Ilyenkor időnként a családom tagjai is meglátogatják őt.
Kérheti-e emiatt az édesapa a gyermek elhelyezés újra tárgyalását, illetve elvehetik-e ezért tőlem a gyermeket?
Az édesapára annak züllött, felelőtlen életvitele miatt nem lehet és nem is szeretném
rábízni a kislányt, valamint törvényesen is csak, minden, második hétvégén, látogathatná őt a saját otthonunkban.
Megtisztelő válaszát előre is nagyon köszönöm! Üdvözlettel: Z. J.
Az ítélet jogerőre emelkedésétől számított 2 éven belül a megállapodás alapjául szolgáló körülményekben beállott jelentős mértékű változás esetén van mód, az elhelyezés újratárgyalását kérni. Ezt követően bármilyen okból. A bíróság fogja megállapítani, hogy a külföldi munkavégzésnek milyen jelentősége van. Dr. Mohos Gábor ügyvéd Bp. családjog
2016.1023.
Azzal kapcsolatban szeretnék információhoz jutni, hogy nagykorú, külön élő, de saját háztartásomban állandó lakcímmel bejelentett gyermekem adósságának végrehajtását, a saját tulajdonomból, ill. ingóságomból lefoglalhatják-e?
Tisztelt Cím! Nem foglalhatnak Öntől. Dr. Mohos Gábor ügyvéd Bp. családjog
Az lenne a kérdésem, válás után kötelező e a születési nevet vissza venni, vagy megtarthatom a házasságom alatt felvett, feleségem családi nevét. Köszönöm válaszát. köszönettel. Imre
Tisztelt Cím! A házassági nevet meg lehet tartani.
Ha válás előtt önként ki akarok költözni a fele - fele részben közös ingatlanból, mikortól lehet mindez "visszatérés szándéka nélküli végleges elköltözés"-nek nevezni a bíróság előtt, mert nem szeretnék lemondani a lakáshasználati jog ellenértékéről a vagyonmegosztás során. Van valami bírói gyakorlat az időtartamra (pl.: 3 hónap) vagy ez már a kiköltözés napjával végleges? Köszönöm válaszát! D.I.
Tisztelt Cím! Akkor ne költözzön el, mert azonnal így fog minősülni, ha elköltözik. Dr. Mohos Gábor ügyvéd Bp. családjog
Kérném szíves felvilágosítását az esetemre.
Van egy 13 éves lányom, akit a bíróság törvényileg nekem ítélt. A lányom önszántából velem jött. Majd a nagymama addig beszélt neki, hogy elment az apjához. Másfél hónapja van ott és a nagymama követeli azt a gyermektartási pénzt, amit nekem utalnak. Azt mondja, hogy én jogtalanul vettem fel. Mit lehet tenni?
A gyámhivatalhoz fordulhat. Dr. Mohos Gábor ügyvéd Bp. családjog
Szeretném kérni az önök segítségét. Külön álló szülőként a keresetem nem haladja meg a minimálbért. A gyermektartási díjon felül az egyéb állami kötelezettségeimet, mint adó, tb, stb levonhatják bírósági úton? A tartási kötelezettségemet fél évig nem tudtam fizetni mivel munkanélküli voltam. Tartási díjamat a bíróság megszabta 50 ezer forintban. Ezen lehet valamilyen formában változtatni? Azért hogy megélhetésemet ne veszélyeztesse, és hogy egyéb dolgaimat is fizetni tudjam? Kérem, ha tud, válaszával segítsen. Végrehajtás van ellenem. Köszönettel K. G. Kérem, segítsen.
Igen, ezt ki kell fizetnie.
A későbbiekre járó tartásdíj fizetési kötelezettségét a bíróság tudja mérsékelni, ha ön kéri és a bíróság is úgy látja, hogy erre van mód. Dr. Mohos Gábor ügyvéd Bp. családjog
Házassági szerződésről szeretnék érdeklődni. Idén augusztusban kötöttünk házasságot, ám páromnak már kettő nőtől van három gyermeke. Mindemellett páromnak nincs bejelentett jövedelme. Nekem van bejelentett jövedelmem és egy lakásom is. Hogy alakul, ha a házasság alatt veszek egy házat?
Szeretném szerződésbe foglalni, hogy a lakásomra nem formálhat jogot a korábban alapított család egyik tagja sem. Ennek milyen feltételei vannak? Köszönettel: K-B. G.
Tisztelt Asszonyom! Nem szükséges szerződést írni, abban az esetben, ha külön vagyonából vásárol. A törvény védelmet nyújt: A külön vagyon megőrzi külön vagyoni jellegét, ön után pedig nem örökölnek a férje gyerekei. Dr. Mohos Gábor ügyvéd Bp. családjog
Abban szeretném a segítségét kérni, hogy kiskorú gyermekem részére, 3 hónapja nem kapunk gyermektartást.
A lányom édesapjával nem volt semmilyen megegyezés gyermektartási díjjal kapcsolatban, peres eljárás útján sem kértem, illetve nem ítéltek meg gyermektartásdíjat. Az édesapa önként, az ő megállapítása szerinti összeget minden hónap 15-ét követően számlámra utalta. Az összeg 2000-el csökkent 2 éve, mondván, hogy neki időközben egy éven belül született három kisfia. Mióta nem fizet, felvenni sem tudjuk vele a kapcsolatot. Tisztelettel kérem a segítségét, hogy egyáltalán van-e esélyem arra, hogy gyermektartást kapjak, hogyan és hová induljak? Válaszát tisztelettel köszönöm: M. Sz.
Önnek kell az alperes (tartásdíjra kötelezett) vagy a gyermek állandó lakóhelye szerint illetékes bíróságon tartásdíj megállapítása iránt pert indítania. Tisztelettel, Dr. Mohos Gábor Ügyvéd Bp.
Gyermek elhelyezési ügyben szeretném a segítségét kérni. Röviden a történetem:
Férjemmel 3 éve váltunk el, két közös gyermekünk van (9 és 12 évesek), akik bírósági határozat alapján nálam vannak elhelyezve. Jelenleg élettársi kapcsolatban élek, együtt neveljük a gyerekeket.
Tervezzük, hogy külföldön vállalunk munkát, természetesen vinnénk a gyerekeket is, amihez a volt férjem beleegyezése lenne szüksége. Feltételezem, hogy nem fog hozzájárulni. A gyermekeimhez ragaszkodom, szeretném őket magammal vinni az elérhető jobb életminőség céljából.
vihetem-e hosszabb távra a gyerekeket magammal? Vagy ehhez is külön hozzájárulás / engedély szükséges, akár a volt férjemtől, akár a gyámhatóságtól?
Előre is nagyon szépen köszönöm a válaszát. Üdvözlettel: K
Tisztelt Cím!Bíróság ítélete szükséges a külföldi letelepedéshez. Tisztelettel, Dr. Mohos Gábor Ügyvéd Bp.
A férjem egyéni vállalkozóként, mint munkáltató, munkaügy kártérítési pert vesztett 2015 márciusában. A követelést a mai napig nem teljesítette.
Nekem egy kft-ben 50% üzletrészem van 2015. július óta. Az 1994. évi Llll. törvény 86. § (3) bekezdésre hivatkozva a végrehajtó most lefoglalta, a foglalást a cégnyilvántartásba bejegyeztette, mivel házastársak vagyunk. 2015. május óta külön élünk. Mit tehetnék?
Végrehajtási kifogással élhet, illetve végrehajtási igénypert indíthat. Tisztelettel, Dr. Mohos Gábor Ügyvéd Bp.
A volt férjemtől 2011-ben elváltam. Van egy 2007-ben született kislányunk. Azóta én másik házasságban élek, két közös gyermekkel, és a lányommal, mert én kaptam meg a szülői felügyeleti jogot. A kislány édesapja 4 éve nem látogatja, előtte is én vittem hozzá a gyermeket. A férjem és a kislányom is szeretné, ha megkaphatná a családnevet. A lány apukájáról csak a munkahelyét tudjuk, ahonnan a gyermektartást küldik. Mindenképpen kell az édesapa beleegyezése, így is, hogy évek óta nem is látta? Köszönöm válaszát. T.
Tisztelt Cím! Szerintem igen, kell az apa beleegyezése, A gyámhivatal ad erről bővebb tájékoztatást. Tisztelettel, Dr. Mohos Gábor Ügyvéd Bp.
Tanácsot szeretnék kérni élettársi kapcsolatban éltünk gyermekeim édesapjával 3 évig közös házunkban, 3 hete ott hagytuk tegnap elhoztam személyes dolgainkat viszont ma már, zárat cserélt. Kérdésem az lenne a házban maradt közösen vásárolt vagyontárgyakról mondjak%
Havi: 7 393
Össz.: 1 290 661

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 

Bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 Bíróság 
 Bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság